Vilja að ríkið hefji víðtækt forvarnastarf
Tólf þingmenn Sjálfstæðisflokksins, Framsóknarflokksins og Samfylkingarinnar hafa lagt fram þingsályktunartillögu þess efnis að Alþingi feli ríkisstjórninni að undirbúa og hrinda í framkvæmd víðtæku forvarnarstarfi vegna krabbameins í blöðruhálskirtli. Jón Gunnarsson, þingmaður Sjálfstæðisflokksins, er fyrsti flutningsmaður tillögunnar.
"Markmið verkefnisins verði að miðla upplýsingum um sjúkdóminn, einkenni hans, áhættuþætti, mögulegt eftirlit með áhættuþáttum og bætt meðferðarúrræði. Við skipulag verkefnisins verði komið á víðtækri samvinnu allra aðila innan og utan heilbrigðisþjónustunnar sem vinna að málefnum krabbameinssjúkra, svo sem í heilbrigðisþjónustu, við rannsóknir, í forvarnastarfi, fræðslu og stuðningsþjónustu," segir í þingsályktunartillögunni.
Vakin er athygli á því í greinargerð með tillögunni að krabbamein í blöðruhálskirtli sé algengasta krabbamein í körlum. Þannig greinist á Íslandi um tvö hundruð ný tilfelli á ári og um 50 karlmenn á aldrinum 45 ára til 80 ára látist árlega vegna meinsins.
"Aukin almenn vitund um sjúkdóminn er líkleg til að auka greiningarmöguleika á fyrstu stigum sjúkdómsins og þar með líkur á greiningu. Eins og gildir um mörg önnur krabbamein í mannslíkamanum er tiltölulega auðvelt að fjarlægja meinið ef það greinist nógu snemma og áður en það hefur dreift sér út fyrir blöðruhálskirtilinn og valdið meinvörpum," segir ennfremur.
Þingsályktunartillagan í heild
Tólf þingmenn Sjálfstæðisflokksins, Framsóknarflokksins og Samfylkingarinnar hafa lagt fram þingsályktunartillögu þess efnis að Alþingi feli ríkisstjórninni að undirbúa og hrinda í framkvæmd víðtæku forvarnarstarfi vegna krabbameins í blöðruhálskirtli.
Jón Gunnarsson, þingmaður Sjálfstæðisflokksins, er fyrsti flutningsmaður tillögunnar.
Vakin er athygli á því í greinargerð með tillögunni að krabbamein í blöðruhálskirtli sé algengasta krabbamein í körlum.
Um 50 karlmenn á aldrinum 45 ára til 80 ára látist árlega vegna meinsins.